《依韵和施正臣游圣果寺二首 其一》
宋代·沈遘

盘崖绝巘与天通，汗漫烟霞谢世笼。耸起浮图山突兀，自然衙石玉青葱。

古人兴废千年上，游客登临一啸中。谁为燕然愧班窦，弧城羁据亦铭功。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。